Klaipėdos miesto savivaldybės

administracijOS DIREKTORIUS

PAVEDIMas

DĖL ATLIEKŲ KONTEINERIŲ AIKŠTELIŲ TVARKYMO

2017 m. rugsėjo 28 d. Nr. T1-254 Klaipėda

Vadovaujantis Klaipėdos miesto savivaldybės administracijos 2017-08-29 Nr. ADM1-248 protokolu „Dėl atliekų konteinerių aikštelių tvarkos“ pavedu:

Miesto ūkio departamento Miesto tvarkymo skyriui per 1 mėnesį parengti Tarybos sprendimo projektą dėl Klaipėdos miesto tvarkymo ir švaros taisyklių 8.3 ir 17 punktų pakeitimo.

Miesto ūkio departamento Aplinkos kokybės skyriui per 1 mėnesį parengti Tarybos sprendimo projektą dėl Klaipėdos miesto savivaldybės komunalinių atliekų tvarkymo taisyklių 68.5 punkto koregavimo.

Viešosios tvarkos skyriui pateikti Teisės skyriui Administracinių nusižengimų kodekso pakeitimo poreikio pagrindimą. Teisės skyriui, gavus pagrindimą, parengti Administracinių nusižengimų kodekso pakeitimo projektą ir per Seimo narius bei savivaldybių asociaciją inicijuoti ANK 367 straipsnio pataisas panaikinant minimalią nuobaudą - įspėjimą. Artimiausiu metu susitikti su Klaipėdos regiono atliekų tvarkymo centro specialistais detaliai aptarti galimybes efektyviau išaiškinti ir nubausti atliekų tvarkymo taisyklių pažeidėjus.

Savivaldybės administracijos direktorius	Saulius Budinas

R. Chuševė, tel. 39 60 30; el. p. romualda.chuseve@klaipeda.lt